
Comisia pentru Buget,

Finanţe şi Bănci
Bucureşti,  9.09.2015
Nr. 4c-2/592/ 03.12.2014
Plx.500 /2014
BIROULUI  PERMANENT

AL

CAMEREI  DEPUTAŢILOR

Vă înaintăm, alăturat, raportul asupra propunerii legislative pentru modificarea art.21 alin.(4) lit.g) din Legea nr.571/2003 privind Codul fiscal, trimisă spre dezbatere în fond, cu adresa nr. Plx.500/2014, Camera Deputaţilor fiind Cameră decizională. 
În raport cu obiectul şi conţinutul său, propunerea legislativă face parte din categoria legilor ordinare.
                                                    PREŞEDINTE

Viorel ȘTEFAN
Parlamentul  României

Bucureşti, 9.09.2015 

Nr. 4c-2/592/03.12.2014
Plx. 500/2014
Comisia pentru Buget,

Finanţe şi Bănci
RAPORT 
asupra propunerii legislative pentru modificarea art.21 alin.(4) lit.g) 
din  Legea nr.571/2003 privind Codul fiscal
În conformitate cu prevederile art. 95 din Regulamentul Camerei Deputaţilor, republicat, cu modificările și completările ulterioare, Comisia pentru buget, finanțe și bănci a fost sesizată, spre dezbatere în fond, cu   propunerea legislativă pentru modificarea art.21 alin.(4) lit.g) din  Legea nr.571/2003 privind Codul fiscal.
Conform prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră decizională.
Senatul, în calitate de primă Cameră sesizată, a respins propunerea legislativă în şedinţa din 24.11.2014.
 La dezbaterea propunerii legislative s-au avut în vedere avizul favorabil al Consiliului Legislativ, avizele negative ale Comisiei pentru agricultură, silvicultură, industrie alimentară și servicii specifice, Comisiei pentru politică economică, reformă și privatizare și punctul de vedere negativ al Guvernului.
Propunerea legislativă supusă dezbaterii are ca obiect de reglementare amendarea art.21 alin.(4) lit.g) din  Legea nr.571/2003 privind Codul fiscal, cu modificările și completările ulterioare, în sensul încadrării în categoria cheltuielilor deductibile, a acelora înregistrate de societățile agricole, constituite în baza Legii nr.36/1991 privind societățile agricole și alte forme de asociere în agricultură, cu modificările și completările ulterioare, pentru dreptul de folosință al terenului agricol adus de membrii asociați, peste cota de distribuție din producția realizată din folosința acestuia, prevăzută în contractul de societate sau asociere.

  În conformitate cu prevederile art. 61  din Regulamentul Camerei Deputaţilor, republicat, cu modificările şi completările ulterioare, membrii Comisiei au examinat propunerea legislativă  menţionată mai sus, în şedinţa din 8.09.2015.
La lucrările Comisiei și-au înregistrat prezența un număr de 31         deputați, din totalul de 32 de membri .
La dezbaterea acestei propuneri legislative, au participat, în calitate de invitați, reprezentanți ai Ministerul Finanțelor Publice.

În urma examinării propunerii legislative şi a opiniilor exprimate, deputații prezenți la lucrări, au hotărât cu majoritate de voturi, să supună plenului Camerei Deputaţilor respingerea acesteia, deoarece începând cu anul 2016 intră în vigoare noul Cod fiscal.
În raport cu obiectul şi conţinutul său, propunerea legislativă face parte din categoria legilor ordinare.
                       PREŞEDINTE                                  SECRETAR                     

                     Viorel ȘTEFAN                           Mihai-Aurel DONŢU
Șef serviciu, Giorgiana Ene
Consilier parlamentar, 
Luminița Ana Ghiorghiu

